
SILMÄN VERISUONIEN VÄRIAINETUTKIMUS

Ennen väriainetutkimusta silmän mustuaiset laajennetaan silmätipoilla ja käteen laitetaan suonikanyyli.

Kuvauksen alussa ruiskutetaan väriainetta käden laskimoverisuoneen. Silmänpohjan verisuoniin väriaine leviää noin 10 sekunnissa.

Silmänpohjaa valokuvataan aluksi muutaman sekunnin välein. Kokonaisuudessaan kuvaus kestää noin 20 minuuttia.
Varaa tutkimusta varten aikaa noin 1,5 tuntia.

Väriainetutkimuksen jälkeen
· Iho ja limakalvot voivat värjäytyä kellertäviksi muutamiksi tunneiksi.
· Virtsan väri muuttuu keltaisenoranssiksi muutamiksi päiviksi.
· Veren ja virtsan laboratoriokokeet voivat olla epäluotettavia muutaman vuorokauden ajan.
Jos sinulla on sydänsairauksia, munuaisten vajaatoimintaa, lääkeaineyliherkkyyksiä tai sairastatte astmaa, kerro niistä vastaanotolla ennen tutkimusta.

Yhteystiedot
Silmätautien poliklinikka
Puh. 03 819 4815

